I en sofa på sjette sal i en lejlighed i Nordvest sidder en nybagt mor med sin datter i armene.

»Jeg havde planlagt det hele. Jeg gjorde mig umage i skolen og har altid fået gode karakterer. Min uddannelse og min karriere havde jeg styr på. Men intet kunne forberede mig på det her«, siger hun, mens hun vugger barnet i sin favn.

Marie Sorivelle har fået afslag på ansøgning om familiesammenføring med sin mand, Bo Dalsgaard, og skal senest forlade Danmark 18. februar.